
Amânare grade didactice

An şcolar 2026- 2027
Conform prevederilor Metodologiei privind formarea continuă a personalului din învăţământul preuniversitar, aprobată prin OMECTS nr. 5561/2011, cu modificările şi completările ulterioare, aprobarea cererilor de amânare a examenelor pentru obţinerea gradelor didactice I şi II, intră în competenţa Inspectoratului Şcolar al Judeţului Hunedoara.

Amânare grad didactic II
Potrivit art. 23(5) din metodologie, pot solicita amânarea gradului didactic II, candidaţii înscrişi la examenul pentru acordarea gradului didactic II- sesiunea 2026 care „nu au putut susţine testul din metodica specialităţii şi/sau proba orală de examen datorită unor motive obiective susţinute cu documente, şi au fost declaraţi neprezentaţi”, candidaţi care “se pot reînscrie pentru susţinerea acestor probe ale examenului în sesiunea imediat următoare, cu aprobarea Consiliului de administraţie al ISJ”.

 
Pentru solicitarea amânării gradului didactic II, candidaţii aflaţi în una din situaţiile de mai sus, vor depune, la secretariatul ISJ Hunedoara, cererea de amânare (Anexa 1), adresată Inspectorului Școlar General, însoţită de documente justificative pentru solicitarea amânării.

      
Nu se acceptă cererile care invocă „motive personale sau familiale”!

Amânarea poate fi solicitată pentru un an şcolar, iar pentru candidaţii care s-au aflat în perioada concediului de creştere şi îngrijire a copilului, amânarea poate fi solicitată pentru 2 ani şcolari. În asemenea situaţii, cadrele didactice  vor depune ataşat la cererea de amânare o adeverinţă, emisă de unitatea de învăţământ în care îşi desfăşoară activitatea, în care să fie specificată perioada concediului pentru creşterea şi îngrijirea copilului.

Pentru a putea finaliza examenul pentru obţinerea  gradului didactic II, cadrele didactice care au solicitat şi obţinut aprobarea CA al ISJ Hunedoara, pentru amânarea finalizării probelor examenului de grad II, trebuie să se asigure că inspecţiile curente efectuate şi promovate anterior solicitării amânării, vor fi valabile până în anul în care urmează să finalizeze examenul de grad.
Potrivit art. 10 (10) din OMECTS 5561/2011 „inspecţiile curente promovate sunt valabile în ultimii 4 ani şcolari de activitate didactică împliniţi la data finalizării examenului de acordare a gradului didactic II”, respectiv 31.08.2027 pentru sesiunea 2027 (exemplu: se solicită amânarea pentru sesiunea 2027, nici una din cele două inspecţii curente nu trebuie să fie efectuată înainte de anul şcolar 2023- 2024).

Atenţie! Cadrelor didactice care au avut contractul de muncă suspendat (ex. pentru creşterea şi îngrijirea copilului), pentru calcularea valabilităţii inspecţiilor curente şi vechimii efective la catedră, li se iau în considerare doar anii şcolari în care au desfăşurat activitate didactică, de la obţinerea definitivatului până la data de 31. 08. a anului în care vor finaliza examenul pentru obţinerea gradului didactic II.
Inspecţia specială este valabilă numai pentru anul şcolar în care a fost efectuată (conform art. 15 (2) din OMECTS 5561/2011). În consecinţă, inspecţia specială se va relua în anul şcolar în care cadrul didactic susţine examenul pentru obţinerea gradului didactic II.
Candidaţii care solicită aprobarea inspectoratului şcolar pentru amânarea gradului II, pentru sesiunea 2027, vor întocmi un nou dosar de înscriere, care va cuprinde toate documentele prevăzute în OMECTS nr. 5561/2011, cu modificările şi completările ulterioare şi cele două procese verbale de la inspecţiile curente efectuate. Fişa de înscriere şi celelalte documente vor fi completate pentru sesiunea 2027. 

Cererea tip de solicitare a amânării finalizării probelor pentru obţinerea gradului didactic  II (anexa 1), însoţită de documentele menţionate anterior și de dosar de înscriere (în dublu exemplar), vor fi depuse la ISJ Hunedoara, în perioada 22 – 29 octombrie 2026. 

Amânare grad didactic I

 
Potrivit art. 34 din metodologie, pot solicita amânarea gradului didactic I, candidaţii înscrişi la examenul pentru acordarea gradului didactic I- seria 2027 „admişi la colocviul de admitere, care nu au putut elabora şi depune în termen lucrarea metodico-ştiinţifică, datorită unor motive obiective argumentate cu documente, pot solicita amânarea depunerii lucrării metodico-ştiinţifice în anul şcolar următor”. 
Pentru  solicitarea amânării gradului didactic I, candidaţii aflaţi în situaţia de mai sus, vor depune, la secretariatul ISJ Hunedoara, cererea de amânare (Anexa 1), adresată Inspectorului Școlar General, însoţită de documente justificative pentru solicitarea amânării şi obligatoriu pentru toţi candidaţii, adeverinţă eliberată de Departamentul pentru Pregătirea Personalului Didactic (DPPD) care să  confirme promovarea colocviului de admitere (art. 35 (2) din OMECTS nr. 5561/2011), acordul scris al coordonatorului lucrării metodico-ştiinţifice şi documente care justifică  motivul amânării.

Amânarea poate fi solicitată pentru un an şcolar, iar pentru candidaţii care s-au aflat în perioada concediului de creştere şi îngrijire a copilului (CIC), amânarea poate fi solicitată pentru 2 ani şcolari. În asemenea situaţii, cadrele didactice vor depune ataşat la cererea de amânare, o adeverinţă emisă de unitatea de învăţământ în care îşi desfăşoară activitatea, în care să fie specificată perioada concediului pentru creşterea şi îngrijirea copilului.

Pentru a putea finaliza examenul pentru obţinerea  gradului didactic I, cadrele didactice care au solicitat şi obţinut aprobarea CA al I.S.J. Hunedoara, pentru amânarea finalizării probelor examenului de grad, trebuie să se asigure că inspecţiile curente efectuate şi promovate anterior solicitării amânării, vor fi valabile până în anul în care urmează să finalizeze examenul de grad.
Potrivit art. 29 (10) din OMECTS 5561/2011 „inspecţiile curente promovate sunt valabile în ultimii 4 ani şcolari de activitate didactică împliniţi la data finalizării examenului de acordare a gradului didactic I” respectiv 31.08.2027 pentru sesiunea 2027 (exemplu: se solicită amânarea pentru sesiunea 2027, nici una din cele două inspecţii curente nu trebuie să fie efectuată înainte de anul şcolar 2023- 2024).

Atenţie! Cadrelor didactice care au avut contractul de muncă suspendat (ex. pentru creşterea şi îngrijirea copilului), pentru calcularea valabilităţii inspecţiilor curente şi vechimii efective la catedră li se iau în considerare doar anii şcolari în care au desfăşurat activitate didactică, de la obţinerea gradului didactic II până la data de 31. 08. a anului în care se va finaliza examenul pentru obţinerea gradului didactic.

Cererea tip de solicitare a amânării finalizării probelor pentru obţinerea gradului didactic  I (Anexa 1), însoţită de documentele menţionate anterior, se depune  în perioada 22 - 29 octombrie 2026, la ISJ Hunedoara.
Reluarea examenului pentru obţinerea gradului II, de către cadrele didactice inscrise la gradul II- sesiunea 2026, care s-au prezentat la probele scrise şi orale ale examenului şi au fost declarate respinse
Cadrele didactice înscrise la examenul pentru acordarea gradului didactic II – sesiunea 2026, care au participat la probele scrise şi orale ale examenului şi au fost declarate respinse, pot relua examenul  pentru obţinerea gradului didactic II, conform art. 23 alin. (4) din OMECTS nr. 5561/2011. 

„Candidaţii declaraţi respinşi la examenul de acordare a gradului didactic II se pot reînscrie pentru susţinerea examenului prin depunerea unui nou dosar de înscriere şi cu parcurgerea tuturor etapelor precizate în prezenta metodologie” 
Pentru a putea depune un nou dosar de înscriere la gradul didactic II (în anul şcolar 2027- 2028), cadrele didactice aflate în situaţia de mai sus, trebuie să solicite, printr-o cerere tip de înscriere, efectuarea inspecţiei curente 1( preinspecţia), necesară depunerii dosarului de reînscriere la examenul pentru obţinerea gradului didactic II,  în  anul şcolar 2026- 2027 (în perioada de înscriere la grade didactice, prin depunerea, la unitatea de învăţământ, a unei cereri tip de solicitare a efectuării inspectiei curente). 

Inspector şcolar pentru dezvoltarea resursei umane,

Prof. Bufnea Mariana Daniela
Nr. de înregistrare ISJ HD______________/___________
UNITATEA SCOLARA ​​​​​​​​​​​​​​​​​________________________________

 Nr. _____________________
AVIZAT DIRECTOR 

           L. S.      

DOAMNĂ INSPECTOR ŞCOLAR GENERAL,
Subsemnatul(a) ( se indică numele din certificatul de naştere iar în paranteză numele după căsătorie) ______________________________________________________________________________________________________________________________

____________________________________________________funcţia _____________specialitatea__________________

titular/suplinitor la (se indică unitatea şcolară)_________________________________________ înscris(ă) la gradul didactic______, specialitatea_____________________________________________ în anul_____________ seria_______________ pentru Centrul de perfecţionare (se indică denumirea exactă a centrului de perfecţionare) _____________________________________________________________________________________, vă rog să-mi aprobaţi amânarea * ____________________________________________________________, din următoarele motive:     __________________________________________________________________________________
Solicit amânarea  pentru sesiunea:_________              

Menționez că am susținut :

· inspecția curentă I în data de _________________ și am obținut calificativul _________________

· inspecția curentă II în data de_________________și am obținut calificativul __________________

· colocviul (numai ptr, gradul I)  în data de___________________________

· am depus/nu am depus lucrarea metodico-științifică ( numai ptr. Gradul I) la data de______________
· am obținut definitivatul/gradul II în anul ___________ și la sfârşitul anului şcolar în care voi finaliza examenul de acordare a gradului didactic II/I, voi realiza o vechime efectivă la catedră de
ani____
luni___
zile_____ de la examenul de definitivare/acordare a gradului didactic II.

Atasez** cererii mele următoarele documente:

·  ___________________________________________________________________________

· ___________________________________________________________________________

· __________________________________________________________________________________

Îmi asum răspunderea exactităţii datelor înscrise în prezenta cerere.

Date de contact ale candidatului: telefon fix
, telefon mobil
e-mail​​​​​​​​​​​​​​​______________ telefon unităţii şcoalare__________________.

Data     

                                                                                                                    Semnătura
*Se va preciza dupa caz:

- sustinerii examenului pentru obtinerea gradului didactic II

- sustinerii colocviului de admitere la gradul didactic I

- depunerea lucrarii metodico-stiintifice – gradul didactic I

- sustinerea IS si lucrarea metodico-stiintifica – gradul didactic I

** Se indica documentele anexate:

· documente care justifica motivul amanarii ( decizie concediu crestere copil, certificat medical, etc.)

· alte documente specificate in metodologie ( adeverinta eliberata de DPPD care sa confirme promovarea colocviului de admitere grad didactic I/depunerea lucrarii metodico-stiintifice,  acordul scris al coordonatorului stiintific,copie dupa procesele verbale ale inspecțiilor, etc.)

